Vantaan Lauri

Vantaan Lauri oli Vantaan evankelis-luterilaisten seurakuntien yhteinen lehti. Sen ensimmäinen numero ilmestyi vuonna 1996, jolloin lehteä painettiin 74 000 kappaletta. Vuonna 2015 painos oli 67 000. Lehti jaettiin Vantaalla ilmaisjakeluna kaikkiin talouksiin, ja tilattuna sitä toimitettiin koko Suomeen. Lehden perustamisesta asti lehdellä oli myös nettisivut.

Lehden nimi johtuu Vantaan keskiaikaisesta Pyhän Laurin kirkosta. Kirkon nimi puolestaan tulee diakoni Laurentiuksesta, jonka kerrotaan esitelleen Rooman keisarille kirkon aarteena köyhät ja raajarikot ja kärsineen marttyyrikuoleman. 

Vuoden 2017 alusta pääkaupunkiseudun seurakuntalehdet yhdistyivät Kirkko ja kaupunki-nimen alle.

Lähteet

Aiheesta muualla 
 Vantaan Laurin kotisivut

Ilmestymästä lakanneet suomalaiset kristilliset sanomalehdet
Vantaalaiset sanomalehdet
Uskonto Vantaalla